Document ID: 32008R0710

KOMISIJAS REGULA (EK) Nr. 710/2008
(2008. gada 24. jūlijs),
ar ko 2008./2009. tirdzniecības gadam nosaka svēruma koeficientus, kurus izmanto, lai aprēķinātu cūku liemeņu tirgus cenu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. pantu,
tā kā:
(1)
Regulas (EK) Nr. 1234/2007 17. un 37. pantā paredzēto cūku liemeņu tirgus cena Kopienā ir jānosaka, ņemot vērā cenas katrā dalībvalstī un reizinot tās ar koeficientiem, kuri izsaka katras dalībvalsts cūku ganāmpulka relatīvo lielumu.
(2)
Šie koeficienti jānosaka, pamatojoties uz cūku skaitīšanas datiem, kas iegūti ik gadu decembra sākumā, piemērojot Padomes 1993. gada 1. jūnija Direktīvu 93/23/EEK par statistikas pārskatiem, kas veicami attiecībā uz cūkkopību (2).
(3)
Ņemot vērā 2007. gada decembrī veiktās skaitīšanas rezultātus, 2008./2009. tirdzniecības gadam jānosaka jauni svēruma koeficienti un jāatceļ Komisijas Regula (EK) Nr. 846/2007 (3).
(4)
Tā kā 2008./2009. tirdzniecības gads sākas 2008. gada 1. jūlijā, šī regula jāpiemēro no minētā datuma.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1234/2007 17. un 37. pantā minētie svēruma koeficienti ir noteikti šīs regulas pielikumā.
2. pants
Ar šo atceļ Regulu (EK) Nr. 846/2007.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 24. jūlijā

Labels: 2
17
6